Հոկտեմբերի 23-ին նախագահ Սերժ Սարգսյանը ստորագրել է «Հայաստանի Հանրապետության եւ Ռուսաստանի Դաշնության միջեւ ՀՀ զինված ուժերի ու ՌԴ զինված ուժերի զորքերի (ուժերի) միացյալ խմբավորման մասին» համաձայնագիրը վավերացնելու օրենքը, որն Ազգային ժողովն ընդունել էր հոկտեմբերի 5-ին: Համաձայնագրում մասնավորապես նշվում է, որ «հաշվի առնելով հավաքական անվտանգության Կովկասյան տարածաշրջանում կողմերի տարածքների առանձնացվածությունը եւ դրանց սահմաններում լուծվող օպերատիվ-ռազմավարական խնդիրների ծավալը, անհրաժեշտ է ստեղծել զինված ուժերի միացյալ խմբավորում, որը կպաշտպանի կողմերի քաղաքացիներին եւ հասարակությանը արտաքին ու ներքին ռազմական սպառնալիքներից»։